
Pakuotės lapelis: informacija vartotojui

Piracetamas SANITAS 200 mg/ml injekcinis ar infuzinis tirpalas
Piracetamas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Piracetamas SANITAS ir kam jis vartojamas
2.	Kas žinotina prieš vartojant Piracetamas SANITAS
3.	Kaip vartoti Piracetamas SANITAS
4.	Galimas šalutinis poveikis
5.	Kaip laikyti Piracetamas SANITAS
6.	Pakuotės turinys ir kita informacija

Piracetamas SANITAS normalina smegenų ląstelės medžiagų apykaitą ir didina fiziologinį neuronų aktyvumą bei gerina nervinių impulsų perdavimą. 

Piracetamas SANITAS gydomas centrinės kilmės galvos svaigimas ir su juo susiję simptomai, įskaitant būklę po galvos smegenų infarkto.
Be to, Piracetamas SANITAS gydoma galvos smegenų žievės pažeidimo sukelta mioklonija (nevalingas raumenų trūkčiojimas) kartu su kitais vaistais nuo mioklonijos.

Injekcinio piracetamo skiriama tuo atveju, jei negalima ar neįmanoma vartoti geriamojo vaisto.

Piracetamas SANITAS vartoti negalima:
· jeigu yra alergija piracetamui arba bet kuriai pagalbinei šio vaisto medžiagai (jos išvardytos 6 skyriuje);
· jeigu yra sunkus inkstų nepakankamumas;
· jeigu yra kraujo išsiliejimas į smegenis.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Piracetamas SANITAS.
Piracetamas slopina trombocitų sukibimą, todėl gydymo laikotarpiu gali padidėti kraujavimo pavojus.
Jei yra inkstų nepakankamumas, piracetamo dozę reikia mažinti.
Gydymo piracetamu negalima nutraukti staiga, nes gali paūmėti mioklonija bei atsirasti traukulių.

Kiti vaistai ir Piracetamas SANITAS
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Ypač svarbu pasakyti gydytojui, jei vartojate:
skydliaukės hormonų;
geriamųjų kraują skystinančių vaistų.

Piracetamas SANITAS vartojimas su maistu ir gėrimais
Piracetamas SANITAS ir alkoholio sąveikos nepasireiškia.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėštumo ir žindymo laikotarpiu Piracetamas SANITAS galima vartoti tik gydytojo leidimu.

Vairavimas ir mechanizmų valdymas
Piracetamas SANITAS vartojimo laikotarpiu vairuoti bei valdyti mechanizmus būtina atsargiai, nes gali pasireikšti raumenų veiklos sutrikimas, stiprus mieguistumas, nervingumas ir depresija.

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Piracetamo injekcinis tirpalas lėtai leidžiamas arba infuzuojamas į veną.

Dozavimas:

Centrinės kilmės galvos svaigimo ir su juo susijusių simptomų gydymas
Rekomenduojama paros dozė 2,4–4,8 g. Ji suleidžiama arba sulašinama per 2‑3 kartus.

Galvos smegenų žievės pažeidimo sukeltos mioklonijos gydymas
Rekomenduojama pradinė paros dozė yra 7,2 g. Vėliau dozė didinama po 4,8 g kas 3–4 dienas iki 24 g paros dozės. Pagerėjus būklei, paros dozę rekomenduojama palaipsniui mažinti – kas 2 dienas po 1,2 g per parą, kad dėl staigaus vaisto vartojimo nutraukimo nebūtų ligos atkryčio ar traukulių.

Pacientams, kurių inkstų funkcija sutrikusi
Dozę nurodys gydytojas.

Gydymo trukmė
Gydymas piracetamu yra ilgalaikis (iki 12 savaičių), tačiau kai tik įmanoma, reikia pradėti vartoti geriamojo vaisto. Jei piracetamo vartota ilgai, gydymo nutraukti staiga negalima: dozę būtina mažinti palaipsniui, t.y. per 1 – 2 savaites.

Ką daryti pavartojus per didelę Piracetamas SANITAS dozę?
Kreipkitės į gydytoją arba vaistininką.

Pamiršus pavartoti Piracetamas SANITAS
Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnas šalutinis poveikis (pasireiškia daugiau nei 1 vaisto vartojančiam žmogui iš 100, bet mažiau nei 1 vienam iš 10)
Hiperkinezija (raumenų veiklos sutrikimas), kūno svorio padidėjimas, nervingumas.

Nedažnas šalutinis poveikis (pasireiškia daugiau nei 1 vaisto vartojančiam žmogui iš 1000, bet mažiau nei 1 vienam iš 100)
Astenija, stiprus mieguistumas, depresija.

Be to, dar gali atsirasti koordinacijos sutrikimas, pusiausvyros laikymo sutrikimas, epilepsijos pasunkėjimas, galvos skausmas, nemiga, galvos sukimasis, pilvo skausmas, viršutinės pilvo dalies skausmas, viduriavimas, pykinimas, vėmimas, veido, lūpų ir gerklų patinimas (angioneurozinė edema), odos uždegimas, niežulys, dilgėlinė, išbėrimas, jautrumo padidėjimas, ažitacija, nerimas, konfūzija, haliucinacijos.

Preparato vartojant į veną buvo skausmingumo dūrio vietoje, venos uždegimo su trombų susidarymu, karščiavimo ir hipotenzijos atvejų.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje. Ampules laikyti išorinėje dėžutėje, kad vaistas būtų apsaugotas nuo šviesos. 

Ant ampulės etiketės po „Tinka iki“ ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Piracetamas SANITAS sudėtis
-	Veiklioji medžiaga yra piracetamas. 1 ml injekcinio ar infuzinio tirpalo yra 200 mg piracetamo.
-	Pagalbinės medžiagos yra natrio acetatas trihidratas, acto rūgštis ir injekcinis vanduo. 

Piracetamas SANITAS išvaizda ir kiekis pakuotėje
Piracetamas SANITAS yra skaidrus bespalvis arba vos gelsvas skystis.
Kartono dėžutėje yra dešimt 5 ml ampulių ir pakuotės lapelis.

Registruotojas

PharmaSwiss Česká republika s.r.o.
Jankovcova 1569/2c 
170 00 Prague 7 
Čekija

Gamintojas
UAB Santonika
Veiverių g. 134 B, LT - 46353 Kaunas, Lietuva

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „PharmaSwiss“ 
Užnerio g. 1 
LT-47484 
Kaunas
Tel. +370 5 2790 762


Šis pakuotės lapelis paskutinį kartą peržiūrėtas 2018-08-09.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

